45 nafar qochqin mingan ikkinchi kema Gretsiyaning Lesbos orolini tark etib, Turkiyaga yo‘l oldi. Bu haqda Reuters agentligi ma’lum qildi. Xabarga ko‘ra, kema bortidagi qochqinlar pokistonliklardir. Juma kuni sal kechroq qochqinlar chiqqan yana bir kema Turkiyaga qarab yo‘l olishi belgilangan. 4 aprel kuni grek orollaridan Turkiyaga ilk 202 muhojir yetib kelgan. Shu tariqa, Turkiya va YeIning muhojirlar hamda suriyalik qochqinlarni almashish kelishuvi amalda qo‘llanilishni boshladi. Shuni ta’kidlash joizki, Gretsiyada muhojirlarning boshpana so‘ralgan arizalarini ko‘rib chiquvchi ishchi kuchi yetishmayapti.